Karlollies Guest House | LekkeSlaap
Karlollies Guest House is sentraal geleë in Kuruman in die Noord-Kaap en bied gehalteverblyf wat ideaal is vir gaste wat oornagverblyf soek of sakereisigers wat in die omgewing kom werk.
Dié gastehuis het 3 slaapkamers wat elkeen 'n ekstra lang koningingrootte-bed, opwarmgeriewe soos 'n broodrooster, mikrogolfoond, yskassie, koffie- en teemaakgeriewe, eetgerei en breekware het. Elke kamer het ook gratis WiFi, 'n TV met sekere DStv-kanale, lugversorging en elektriese komberse vir die winter.
Daar is 2 slaapkamers met 'n skakeldeur wat op versoek saam bespreek kan word as 'n gesinskamer.
Gaste het ook toegang tot braaigeriewe en veilige parkeerplek is op die perseel beskikbaar.
Karlollies Gastehuis is op die pad wat na die Kgalagadi Oorgrenspark lei en op die bekende Blomroete geleë.